Bairische Buechspraach

Der Artikl ist naach dyr Schreibung von n dyr Bairischn Buechspraach gschribn.

De Bairische Buechspraach (older kurz Buechspraach) ist dö Spraach, in derer wo d Sturmibibl gschribn ist. Is ist ayn konstruirte Spraach, und herkemmen tuet s von n Hell Sepp von Troosburg. De Buechspraach sollt ayn gmainsame Schriftspraach fia alle Bairn sein, dö wo önn Aufbau und d Struktur von n gantzn Bairischn enthaltt und dö wo aau alle Bairn in ienerner Mueterspraach lösn, also ausspröchen, künnen sollnd. Dyr Konstruktionsplan
von dyr Buechspraach beruet eender auf ayner Historisierung als wie auf ayner Etymologisierung, und dyr Grundstain von alln ist d Ibadachung.

 Schreibung 

 Grundlaag 

De Grundlaag von dyr Schreibweis von dyr Bairischn Buechspraach ist de etymologische Schreibung von n Schmeller seinn Bairischn Wörterbuech [BW]. De sel Schreibung wird eyn [BGrSch] (S. 11ff) in n Gnaun ausdeutscht. Si laauft drauf aushin, däß non von n Mittlhoohdeutschen her â von a, æ von ä, ê von e, ô von o, œ von ö, ai oder êi von ei, âu von au, êu von eu, ue von u, üe von ü unterschidn werdnd (de Dächln ober de Buechstabn steend fia de durtmaalignen Langselbnlautt).

In dyr Bairischn Buechspraach werdnd ietz de Verbündd æ und œ auftrennt in ae und oe; de Dächln werdnd nit gschribn, sundern fia dös werdnd d Selbstlautbuechstabn verdoplt, also aa, ee, oo fia â, ê, ô. De mittlhoohdeutschn Langselbstlautt î und û seind in dönn Lautstand schoon Zwilautt, gschribn ei und au. De Grapheme ie, ue und üe stengend in dyr Bairischn Buechspraach fia de altn Zwilautt ië, uo und üe, mitterbairisch ia, ua und ia, norderbairisch ej, ou und ej.

De bairische Buechspraach haat also de ainfachn Selbstlaut-Grapheme a, ä, e, i, o, ö, u, ü, y und de zammengsötztn aa, aau, ae, ai, äi, au, äu, ee, ei, eu, ie, oe, oo, ue, üe.

 Weiters 

Driba hinaus zaigt de Bairische Buechspraach aau rein lauttliche (older phonetische) Merkmailn. So steend zun n Beispil ä und ö aau tiemdd entgögn dyr Etymologie fia hells a und offens e (däß, Össn, ...). Gnaun yso verhaltt si syr mit n y wo ainfach fia n bairischen "a-hältigen Schwa-Lautter" steet.

De Buechspraach kimmt also mit n Zeichnvorrat vom Lutterischn d. h. aane diakritische Zeichn aus, und gnau wie s Lutterische geet s afer aft bösser mit n langn s zu n Schreibn.

 Lauttung (Lösartn) 

Öbbs Bsunders ist, däß myn bei de mäistn Worter de gwissn Ausspraachn von de meerern bairischn Gäu ganz ainfach von dyr Buechspraach ablaittn kan. Umdraeter geet s freilich nity; daa mueß myn schoon aau d Wortherkumft kennen. Freilich kan nie allss ains zo ains pässn.

 Grundsaz 

De Buechspraach verwendd wo s geet, de ölteste gmainsame Wortform aus derer wo myn aft de verschidnen Lauttungen ablaittn kan. Beispilsweis:

ain = 'alts ei' + n --> oa + n --> oã

'Alts ei' kan in n Bairischn zun n Beispil zun oa werdn, kimmt danach ayn nunsl-n ( = der Nasal n) wird in vil Mundartn der Selbstlautter older wie daa dyr Zwilautter gnunslt. Je nach Mundart seind vil anderne Deuttungen müglich.

andraen = a + n + dræn --> å + n + drán --> õdráán

'A' wird bairisch verdumft, 'n' tuet nunsln und is mhd. 'æ' werd bairisch gwonerweis ayn 'hells a'. Naach dyr selbn Schreibung kan myr Sunderbairisch gnau yso ondráán sagn.

vil --> fui, fej, fil, füü, ...

So wird is ainzlne Wort buechspraachlich aindeuttig gschribn, afer auf alle müglichnen Artnen ausgsprochn. Tiemdd seind fia bsunderne Wörter ainfach Schreibungen föstglögt, wie:
tiemdd ( = manchmal), nit ( = nicht), nän ( = nein). Däß myr tiemdd also wie adiam lösn kan ist durchaus yso vorgseghn. Ganz im Gegntail ist de groesstmüglichne Freiheit bei dyr Ausspraach beabsichtigt: z. B.: sid fia sunder, då fia daadl, gängan fia geen older hánd fia seind seind kain Freitniss ( = Tabu). Andrerseits seind alle müglichnen Schreibungen gnau föstglögt.

 eyn Ainzlnen 

In dyr druntern Tabeln seind de ainzlnen Grapheme angöbn, ayn par müglichne heuntignen Ausspraachn in n Bairischn in dyr WP-Umschrift (Wikipedia-Boarischn Umschrift), Beispilwörter aus dyr Sturmibibl, und es ist spraachwissnschaftlich erklaert, wie alles zammenhöngt. Also: gschribn -> [glösn] -> Wortbeispil -> erklaert:

 Buechspraach mügliche Ausspraach Beispilwörter spraachwissnschaftlich erklaert a  [å]~[ò] (kurz)[òò] (lang)  dös Wasserdyr eerste Tag  mhd. a (altkurz), bairisch verdunklt, dös ist verdumpft und ghobn [dbD 75/76] [KBS 23 - 25]. De mittlhoohdeutschn Kurzselbstlautt ibahaaupt seind ainswöder kurz blibn, oder dent wordn (bei meersilbige Wörter in ayner offnen Toonsilbn und bairisch aau bei ainsilbige Wörter mit hörte Mitlautt hint). De kurz blibnen, de glöngtn und de altn langen habnd si lautmaessig tailweis und gögetweis ausaynand entwicklt [dbD 45 119/120] [KSB 22/23 32/33]. aa  [òò], NB: [òu]  du haast  mhd. ā (altlang), bairisch stark verdunklt, dös ist verdumpft und ghobn, norderbairisch aau verzwilautt [dbD 75/76] [KBS 23 - 25] ee  MB: [èè], SB: [èă], NB: [èj]  gee hinterhin  mhd. gē (altlang) [dbD 54, 60 - 71] [KBS 46/47, 70/71] oo   WMB: [òu], OMB: [òò], SB: [òă], NB: [òu]  Koot, root  mhd. kōt, rōt (altlang), bairisch zmeerst verzwilautt [dbD 54, 60 - 71] [KBS 44/45] oe   [èè], SB: [èă], NB: [èj]  Guet und Boes, oed und laer  mhd. bœs(e), œd(e) (altlang), bairisch entrunddt, dösswögn wird es alte œ wie es alte ē ausgsprochen [dbD 54/55, 60 - 71] [KBS 46 - 49] ae   [àà]  mit laere Höndd  mhd. lǣr (altlang), Sekundärumlaut (aus ahd. ā + i, ī, j), bairisch ibahell [dbD 44, 54, 75 - 78] [KBS 26/27, 42/43] ä  [à]  däß dös giltt  mhd. ä (altkurz), Weiters schau bei mhd. ǣ ü  [i]  fümf Maass Bier  mhd. vünf, bairisch entrunddt, dösswögn wird es ü wie es i ausgsprochen [dbD 54/55, 60 - 71] [KBS 37] ö  [e][ä]~[e]  dös Buechöbbs zo n Össn  gschlossne bairische e seind früehers ibahaaups gern als ö gschribn wordn [BD dös, ös], weil es bairische zo e entrunddte ö (mhd. ö, ahd. o + i) und dyr Primärumlaut e (mhd. e, german. a + i) ausspröchmaessig dyr selbe Laut ist [KBS 36 - 39]. Ayn dritts kummt von n offnen germannischn ë, dös wo bairisch ie naach Rödart und Löng offener oder gschlossner ausgsprochen wird [KBS 26 - 31]. ie  [iă], NB: [ej]  s Lied  mhd. liët, bairisch als ayn Diphtong dyrhaltn [dbD 44, 54, 60 - 71] [KBS 62 - 64] ue  [uă], NB: [ou]  Buech  mhd. buoch, bairisch als ayn Diphtong dyrhaltn [dbD 44, 54, 60 - 71] [KBS 62 - 64] üe  [ia], NB: [ej]  sein Hüetter  mhd. üe, dyr Umlaut zo uo, bairisch als ayn Diphtong dyrhaltn und entrunddt [dbD 44, 54/55, 60 - 71] [KBS 62 - 64] ai  [oă], OMB: [aa], NB: [oă], [oi]  +ain Stain (+ = Betoonung)  mhd. ein stein, bairisch ei --> ai --> oi --> oa. In dyr oberdeutschn Schrift seind ai und ei (schau bei mhd. ī) aau in dyr früehneuhoohdeutschn Zeit ibahaaups nun unterschidn wordn [dbD 47/48 80/81] [KBS 56 - 59] äi  [eă]  zween Stäin  bairischer Umlaut ea zo oa [dbD 118] ei  [ai]  Leib, Weib  mhd. līb, wīb, bairisch verzwilautt, in s Schriftdeudsche ibanummen, dösswögn "neuhochdeutsche Diphthongirung" ghaissn [dbD 43/44 60 - 71] [KBS 50/51] au  [au]  Bauch  mhd. būch, bairisch verzwilautt, in s Schriftdeudsche ibanummen, dösswögn neuhochdeutsche Diphthongirung ghaissn [dbD 43/44 60 - 71] [KBS 50/51] aau  [àà], Duenyraum: [au]  'I aau' sagt dyr Ösl  mhd. ouch, bairisch zmeerst Monophtongirt [dbD 77] [KBS 60/61] eu  [ai], SB, tailweis MB: [oi]~[ui]~[éu]  leuchtn  mhd. liuchten (altlangs ü), bairisch diphthongirt, in s Schriftdeudsche ibanummen, dösswögn neuhoohdeutsche Diphthongirung ghaissn, bairisch groessertails spaeter entrunddt [dbD 43/44, 54/55, 60 - 71] [KBS 52 - 55] [oi]~[ui]~[éu][ia], NB: [ej]  iba dyr Teuffn  teuff, tieff [BW I/590] ist ayn Sunderfall, weil dös Wort zween Wög gangen ist: a) teuff (ahd. mit iu, boarisch toif, tuif), b) tieff (ahd. mit io, mhd. naach ië, bairisch tiaf) wie bei n ië [dbD 60 - 71] [KBS 62 - 64] äu  [ai]  Gäu  mhd. göü, geu, entrunddt zo Gai [dbD 54/55] [KBS 37] y  [ă]  yso ayn Krättler  schwachtoonige Nöbnsilbnen werdnd abgschwöcht in dyr mittlhoohdeutschn Zeit [dbD 32] n  nunslig  ain Stain, zween Stäin  naach de meerern Selbstlautter gnunslt °nasaliert° [dbD 44] [KBS 59] [BGr 18/19] h  [ch]  daa geet s fein gaeh aufhin  mhd. gæh(e), gāch, alts h nun stark ausgsprochen [BGr 22] l  MB: [i], SB, NB: [l]     mitterbairisch naach de meerern Selbstlautter verselbnlautt, norderbairisch und sunderbairisch nit verselbnlautt [dbD 55/56, 60 - 71] [KBS 65]

 Mittlautt 

Es geit wie in n Schriftdeudschn folgende Mittlautt ainfach/waich und doplt/hört als entspröchnde Schreibweis zo n Anzaign ob
der vorige Selbstlautter lang oder kurz ist: p/pp, t/tt, k/ck. Aft geits aau non folgende nit-schriftdeudschn "Doplungenn":
b/bb (grob/öbbs), d/dd (Gwand/eingwänddn), g/gg (+ain Strig/zween Strigg), chs/x (Hächs/Fux), h/ch (gaeh/starch), sh/sch (+ain Tish/zween Tisch).
D Grapheme gg, x, ch, ck künnen also yn Guttural-Fortis in n dö sunderbairischn Mundartn anzaign. Doplte "nn" zaing an däß s "n" gsprochn werd. Ainfache "n" werdn in gwisse Mundartn gnunslt.

 Spraachbau und Wortschaz 

 D Artikl 
 De bestimmtn Artikl (verainfacht) 
    volltoonig 
    schwachtoonig 
   Ainzal
     m. 
   f. 
   n. 
    m. 
   f. 
   n. 
   Nennfallst
  der
  dö 
  dös
   dyr
  d
  s 
   Göbfallst
  yn dönn
  yn derer
  yn dönn
   yn n
  yn dyr
  yn n
   Klagfallst
  dönn
  dö
  dös
   önn 
  d
  s
   Meerzal
   Nennfallst
  die
   d
   Göbfallst
  (yn) dene
   yn de 
   Klagfallst
  die 
   d


 De unbestimmtn Artikl (verainfacht) 
    volltoonig 
    schwachtoonig 
     m. 
   f. 
   n. 
    m. 
   f. 
   n. 
   Nennfallst
  ain
   ayn
   Göbfallst
  (yn) ainn
  ainer
  (yn) ainn
   yn aynn
  ayner
  yn aynn
   Klagfallst
  ainn
  ain
  ain
   aynn 
  ayn
  ayn


   Doplzal

   m. 
   f. 
   n. 
   N., G., Kl.
  zween
  zwo
  zwai


 Vürwörter 

 persönlichne Vürwörter 

  volltoonig
     Ainzal 
    Meerzal 
     1. P 
   2. P 
   3. P. 
    1. P 
   2. P 
   3. P 
       m. 
   f. 
   n. 
       Nennfallst
  i
  du 
  er
  is
  is
   mir 
  ös
  sö
  Kunnfallst °Genitiv°
  meiner
  deiner
  seiner
  irer
  seiner
   ünser
  enker
  iener
   Göbfallst
  mir
  dir
  iem
  ir
  iem
   üns
  enk
  ien
   Klagfallst
  mi
  di
  iem
  is
  is
   üns
  enk
  sö
   schwachtoonig (andernfalls)
   Nennfallst
  - 
  -
  yr
  s
  s
   myr 
  -
  s
   Göbfallst
  myr
  dyr 
  (ayn s) n
 -
  (ayn s) n
   -
  -
  -
   Klagfallst
  -
  - 
  n
  - 
  n
   - 
  -
  (ayn) s

 Possisivpronomen 

 Schriftdeudsch Bairisch Wiki-Lautschrift buechspraachlichmeinmeimeindeindeideinsein, ihr, seinsei, iără/iă, seisein, irer, seinunserunsăSid-MB+SB: insăNord-NB: unnă  ünsereuerenkă/aiă/aichă enkerihreănă/iăiener
 Indefinitpronomen und unbestimmte Zalwörter 

 Schriftdeudsch Bairisch (BAR-Wiki-Umschrift) buechspraachlich + Beispillalleòllealleallesòllas/òissallsdie ganzen/sämtlichede gånzn/de sämtlichndö gantznjedera jeder, a jede, a jedsayn ieder Man, ayn iede Frau, a ieds Kindviele/eine Mengevül/a(n) Hàffavil/ayn Hauffen Mannen/Mänder, Frauenn, Kindervielesvül/vui/vüüvildie meistende mèjerern/mehrern/meistnde Meerern/Maistn Mannen/Mänder, Frauenn, Kindermanche/mehreremåncheetlicheetla/etle/etlicheayn(n) Öttlych Mannen/Mänder, Frauenn, Kinderein paara bòr ayn Par Mannen/Mänder, Frauenn, Kinderwenigweng/wenich/wenik/weniein wenig/ein bisschen/etwasa weng(al)/a biss(a)layn(n) Weeng/Bissleynn ayn Wasserbeideòlle zwoabaide / all Zween/Zwo/Zwai Mänderetwasebb(a)s/wos öbbsjemandebber/wer öbber keinerkoaner, koane, koans kainer, kaine, kainsniemandneamads/neamd/neamds/nemads niemddnichtsnix nix

 Zeitwort-Spraachbau 

 ainfache Vergangenheit 

In dyr Bairischn Buechspraach ist de ainfache Vergangenheit (Präteritum, ungnäuner "Imperfekt") als Erzölvergangenheit widerhergstöllt wordn. Ys Bairische haat s Präteritum schoon vor 500 Jaar verloorn, netty die dreu Hilffszeitwörter wollt, sollt, war nit. Seit derer Zeit werd fia dös de zammgsötzte Vergangenheit (Perfekt) mit habn und sein verwenddt [dbD 98 - 101] [BGR 53 - 55]. In n Schriftdeudschn ist ys Präteritum afer non löbndig; drum seind aau die altn bairischn Verganheitsformenn nit schwaer zo n Versteen.

Is gibt "starche" und "schwache" Zeitwörter. Bei de schwachn ist s ainfach: Daa kimmt ayn "g-" vor de Gögnwartsform hin ("i gmach" = "ich machte"), Geet dös nit, ist s halt ayn "ga-" (gå-, schwachtoonig): "i gakenn" usw. De starchn werdnd ainfach aus dyr altn Spraach ibanummen und seind anleich, aber bei Weitn nit allweil gleich, wie in n Schriftdeudschn: "i kimm/kaam/bin kemmen/kaem (käme), "i wash/wuesh/haan gwaschn/wüesch". In n Grund seind s die Formenn wie in n "Schmeller"[BW].

Ayn Beispil aus dyr Sturmi-Bibl (De Bschaffung 1, 1-2) is "Eyn n Anfang bschuef dyr Herrgot önn Himml und d Erdn. Und d Erdn war oed und laer, finster war s iba dyr Teuffn, und yn n Herrgot sein Geist gschwöbt iba n Wasser.": bschuef (heint: hot/hout daschåffa, lutterisch: erschuf) ist ayn alte starche Form; gschwöbt (heint: is gschwebt, lutterisch: schwebte) ist ayn alte reglmaessige Form; war (heint: wor/wår, lutterisch: war) aau ayn unreglmaessige Form, dö wo heint nun nöben is gwen/gwest auftaucht.
Ayn Beispillistn
Daader aynmaal ayn ainfacher Ibablik iba göngige Formenn naach n Spraachgebrauch in dyr Sturmibibl. Dö Listn ist wöder umfasset, non sollt s als eeherne Norm betrachtt werdn. Was "starch" und "schwach" ist, entscheidt lösstlich s Mittlwort in n Bairischn. D Reihennfolg ist Nennform - Gögnwart; Vergangenheit; Mittlwort; Bedingungsform.

I:
 machen - i mach, du machst, er macht, mir/sö machend, ös machtß; i gmach, mir/sö gmachend; gmacht; i machet, mir/sö machetnd, ös machetß
 denken - i denk; i gadenk; denkt; denket
 freun - i freu; i gafreu; gfreut; freuet
Vor aynn Schlaglautter, aber aau bei Unklaarheitn, öbbenn bei "freun", weil daa aau d Nennform schoon "gfreun" lauttn kan, springt bei de schwachn Zeitwörter dös unbetoonte "ga-" (gå-) ein.

II:
 schreibn - i schreib; i schrib; gschribn; i schrib (nootfalls: schreibet)
 scheuhen - i scheuh; i schih; gschihen; i schih (bzw.: scheuhet)
 schneibn - es scheibt; es schnib; gschnibn; es schnib (bzw.: schneibet)
De häuffigste Gruppn; "schneibn" kan starch sein, mueß aber nit. "scheuhen" zaigt, däß si daa tiemdd öbbs aus "fremde" Gruppnen eingschlichen haat (schoon bei n Schmeller dyrseit).

III:
 singen - i sing; i sang; gsungen; i säng
 brinnen - s Haus brinnt; s Haus brann; brunnen; s Haus bränn
 bringen - i bring; i brang; brungen; i bräng
 winken - i wink; i wank; gwunken; i wänk
Wider: Nit s Lutterische ist dyr Maaßstab, was starch ist!

IV:
 biegn - i bieg; i bog; bogn; i bug
 höbn - i höb; i hob; ghobn; i hub
 liegn - i lieg; i log; glogn; i lug
 klieb - i klieb; i klob; klobn; i klub
Wo s Lutterische in dyr Bedingungsform ayn Ö haat, ist s in n Bairischn ayn U. Vergleich aau d Nämst "dyr Bug", "dyr Hub", "d Lug" und "dyr Klub" (= "Spalt", nit öbbenn "Verain"; dyrfia "de Zöch" und so weiter).

V:
 geltn - i gilt; i galt; goltn; i gält
 sterbn - i stirb; i starb; gstorbn; i sturb
In dyr Bedingungsform steet Ä older U, was halt aindeuttiger ist.

VI:
 grabn - i grab; i grueb; grabn; i grüeb
 frössn - i friß, mir frössnd; i fraaß, mir fraassnd; gfrössn; i fraess
 haissn - i haiß, mir haissnd; i hieß, mir hiessnd; ghaissn; i hiess
 schlaaffen - i schlaaf, mir schlaaffend; i schlief, mir schlieffend; gschlaaffen; i schlieff
 spröchen - i sprich, mir spröchend; i spraach, mir spraachend; gsprochen; i spraech
Acht auf d Ruggnaam von dyr Ainsilberdenung sowie d Umlauttung in dyr Bedingungsform. D Nämst entspröchend tailweis yn dyr Vergangenheit: "d Spraach", "dyr Fraaß".

VII - Was allss yso aus n Ramen fallt:
 sein - i bin, du bist, er ist, mir/sö seind, ös seitß; i war; gwösn; i wär
 habn - i haan, du haast, er haat, mir/sö habnd, ös habtß; i hiet; ghaat/ghabt; i haet
 tuen - i tue, mir/sö tuend/tüend, ös tuetß/tüetß; i taat; taan; i taet
 geen - i gee, mir geend/gengend; i gieng; gangen; i gäng
 steen - i stee, mir steend/stengend; i stuendd/standd; gstanddn; i ständd
 künnen - i kan, mir künnend; i kunnt; künnen; i kännt
 müessn - i mueß, mir müessnd; i gmueß, mir gmüessnd; müessn; i müesset
 derffen - i derf, mir derffend; i darf, mir darffend; derffen; i därff
 wissn - i waiß, mir wissnd; i gwaiß, mir gwissnd; gwisst; i wisset
 wolln - i will, mir wollnd; i gwill, mir gwollnd; wolln; (i wollet)
 mögn - i mag, mir mögnd; i gmag, mir gmögnd; mögn; (i möget)
"mecht" haat si verselbstöndigt, drum obn de Klammerausdrück. D Mittlwörter seind grad +ain Müglichkeit - statt "künnen" kan öbbenn aau "gekünnt" und anleich steen; dös haat aber daader kainn Einfluß auf d Vergangenheitsform.

 aigntliche Mög 

Als aigntliche Möglichkeitsform (Konjunktiv I) haat de Bairische Buechspraach d Möglichkeitsform mit dyr Endung -eb aus n Zimbrischn. Dyr Konjunktiv I wird in n Bairischn ausser in ayn par föste Wendungen niemer verwenddt; myn nimmt fia dös önn Indikativ her [dbD 102/103] [BGr 69]. In n Schriftdeudschn git s önn Konjunktiv I aber nun. Was gern "Konjunktiv" gnennt werd (aigntlich "Konjunktiv II"), ist von dyr Verwendung her in dyr Regl de Bedingungsform. Von derer aus kan myn oft auf de richtige Vergangenheitsform zruggschliessn: "i kaem" > "i kaam", "i schlüeg" > i schlueg". D Form auf "-et" empfilht de Buechspraach (abgseghn von de schwachn Zeitwörter) grad in n Nootfall, d Umschreibung mit "taet" grad in begründdte Ausnaamenn: "Künnen taet i schoon, aber mögn tue i nit."

Ayn Beispil aus dyr Sturmi-Bibl (De Bschaffung 2, 15) is "Dyr Trechtein naam also önn Menschn und gsötzt n eyn n Gartn Öttn einhin, dyrmit yr n baueb und hüetteb.": baueb, hüetteb (heint: dyrmit yr n baut und hüett, lutterisch: damit er ihn bebaue und hüte).

 eerste Zuekumft 

Aau ayn eerste Zuekumft (Futur I) verwenddt de Bairische Buechspraach. Es Futur I kennt es Boarische zwaar nun; myn nimmt aber fia dös gwonerweis es Präsens her [BGr 51/52]. In n Schriftdeudschn wird es Futur I nun öfters hergnummen. De Bairische Buechspraach haat ayn bsundere Zuekumftsform mit gaan + Nennform.

Ayn Beispil aus dyr Sturmi-Bibl (De Bschaffung 2, 17) is "aber von n Baaum der Wissnheit von Guet und Boes derffst nit össn; denn baldst dyrvon isst, gaast sterbn.": gaast sterbn (heint: werst/wirst sterm); oder (De Bschaffung 2, 17) "Dösswögn gaat dyr Man önn Vatern und d Mueter verlaassn und si an sein Weib binddn, und sö werdnd ain Leib.": gaat verlaassn (heint: werd/wird valåssn/valoun).

 Wortschaz 

Dyr Wortschaz von dyr Bairischn Buechspraach haat meerer Quellnen: De ibaliferte Bairische Spraach, "gwone" deutsche Wörter, aau öbbenn mittlhoohdeutsche, Neubildungen und Verleehnungen. Dös haisst zo n Ainn, däß ayn ieds bairische Wort aau sein buechspraachliche Fassung haabn sollt und zo n Andern, däß öbbenn eyn n Bairischn vorhanddne Luckenn durch buechspraachliche Neubildungen gschlossn werdn sollnd. Kimmt yso wie daader obn öbbenn dös Wort "Präteritum" vür, naacherd nit, weil s bairisch-buechspraachlich wär, sundern daa ist s ainfach aus n Lutterischn zitiert.

 Ibaliferte Wörter 

Schriftliche Belöge fia de Bairische Spraach geit s grad gnueg (Schmeller [BW], Schatz [Sch], ÖWB [OeWB], usw.) und ainige Grundsätz fia dös, wie de buechspraachliche Schreibung von de Wörter mit dyr Wortherkumft zammhöngt, seind drobn in da Lauttungstabln zammgfasst und eyn dönn untern Abschnit "Schreibung" bschribn.

 Neubildungen und Verleehnungen 

Dyr oberste Grundsaz bei de Neubildungen ist, däß sö si harmonisch eyn s Bairische einfüegn müessnd. Dösswögn kemmend s eender von germannische, alt- older mittlhoohdeudsche Wurtznen hervür older sö seind netty lauttliche Anpässungen aane deudsche Entspröchungen. Ayn umfassende Listn mit Neubildungen gibts aa.

 Kritik 
Yn n Rowley Anthony zwickt zu n Beispil, däss ys eingangene Präteritum eyn de Buechspraach aufgnummen wordn ist. Er sagt "Was ausgstorbn ist, ist ausgstorbn" [Row]. Vil Leut zwickn aau dö Neubildungenn, als Erfindungenn von n ainer Ainzlperson. Öbbs anders ist non, däß myn von Haus aus ausgnummen von gwisse Wörter kain gäumaessige Bsunderheit nimmer eyn dyr Schreibung von dyr BB drinnen haat.

Als nit-phonetischs System ist d Buechspraach automatisch aau nit selbsterklaernd. Weiters geits wöder verbinddlichne Regln zur Ausspraach non ibathaaupts aynn föste Ausspraach sundern is ist allss frei und unverbinddlich. Grad dö Schreibung und dö ist glei wider 100%ig verbinddlich. Und dös machts fia bald aynn Ieds zeerst aynmaal unverstöndlich.

Ausser von n Hell Sepp ist, aau 17 Jaar nach dyr Erfindung von deraynn Planspraach, nach dyr Sturmibibl kain zwaitte Veröffntlichung in dyr Buechspraach bekannt. Dö BB wird von anderne Autorn offnsichtlich nit angnummen. Dö  Bekanntheit kimmt also yllain s von n dyr Sturmibibl, dö wo dö eerste bairische Bibl ist und damit muetmaaßlich öffntliche Aufmerksamkeit anzogn haat. 

 See 
 Sturmibibl De Bibl eyn dö Bairische Buechspraach ibasötzt (Einfüerung)
 vaschwundena Impeafekt Ayn Bsunderheit von dyr Bairischn Buechspraach ist de ainfache Vergangenheit, dö wo s heintztags eyn kainer bairischn Mundart nimmer geit.

 Quellnen und driba Gschribns 
 Hell Sepp: Kollmerstubet. Troosburg 1998.

Für de etymologischn, lauttlichnen und schriftlichnen Zammenhäng ibahaaups:

 [BGrSch]  Schmeller, Johann Andreas :Die Mundarten Bayerns grammatisch dargestellt. Karl Thienemann, München 1821Schmeller, Johann Andreas: Die Mundarten Bayerns grammatisch dargestellt..
 [dbD] Ludwig Zehetner: Das bairische Dialektbuch, Verlag C.H.Beck, München, 1985, ISBN 3406305628
 [BD] Ludwig Zehetner: Bairisches Deutsch. Lexikon der deutschen Sprache in Altbayern, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871
 [KBS] Manfred Renn, Werner König: Kleiner Bayerischer Sprachatlas, Deutscher Taschenbuch Verlag, München, 2006, ISBN 3423033282
 [BGr] Ludwig Merkle: Bairische Grammatik. Buch & Media, München 2004, ISBN 3865200788.
 [BW] Johann Andreas Schmeller: Bayerisches Wörterbuch, 1827. 6. Auflage bei Oldenbourg Wissenschafts-Verlag, (Mai 2002), ISBN 3486526030.  Wörterbuch bei der Bayerischen Landesbibliothek Online
 Friedrich Kluge, bearb. v. Elmar Seebold: Etymologisches Wörterbuch der deutschen Sprache/Kluge, Walter de Gruyter, Berlin/New York, 2002, 24. Auflage, ISBN 3110174731
 [Row] persönliche Mittailung, Prof. Anthony Rowley, Landshut 2009.
 [Sch] Josef Schatz: Wörterbuch der Tiroler Mundarten,  Universitätsverlag Wagner, Innsbruck, 1993, ISBN 3703002522 
 [OeWB] Victor Dollmayr: Wörterbuch der Bairischen Mundarten in Österreich, Böhlaus, Wien 1963, ISBN 3700105509, 370010734X, 3700115024, 3700116802, 3700118201, 3700119313, 3700120001, 3700127391, 3700128810, 370012970X, 3700130589, 3700131488, 3700132654

 Werker 
 Alts und Neuss Testament auf Bairisch
 WIMM-Schainer ("engl.: VIM-Tutorial", ibasötzt von n Hell Sepp, 2009)
 van Impe, Jack: "D Offnbarung, s Tausetreich und d Weissagung" (ibasötzt von n Hell Sepp)
 Roosnkranz

 In n Internet 
 What the fuck is Bairisch? - Sturmibibl 1/3
 What the fuck is Bairisch? - Sturmibibl 2/3
 What the fuck is Bairisch? - Sturmibibl 3/3

 Abkürtzungen 
 MB = Mitterbairisch 
 WMB = Wöstermitterbairisch
 OMB = Oostermitterbairisch
 SB = Sunderbairisch
 NB = Norderbairisch

 Bezugnissn 

Kategorie:Bairische Sprache
Kategorie:Artikel in Buechspraach